CELEX: 21994D1231(19)
Language: el
Date: 1994-12-08 00:00:00
Title: Απόφαση αριθ. 1/94 της Μεικτής Επιτροπής ΕΟΚ-ΕΖΕΣ «Κοινή διαμετακόμιση» της 8ης Δεκεμβρίου 1994 για την τροποποίηση του παραρτήματος ΙΙ της Σύμβασης της 20ής Μαΐου 1994 σχετικά με το καθεστώς κοινής διαμετακόμισης

Avis juridique important

|

21994D1231(19)

Απόφαση αριθ. 1/94 της Μεικτής Επιτροπής ΕΟΚ-ΕΖΕΣ «Κοινή διαμετακόμιση» της 8ης Δεκεμβρίου 1994 για την τροποποίηση του παραρτήματος ΙΙ της Σύμβασης της 20ής Μαΐου 1994 σχετικά με το καθεστώς κοινής διαμετακόμισης  

Επίσημη Εφημερίδα αριθ. L 371 της 31/12/1994 σ. 0002 - 0003

ΑΠΟΦΑΣΗ Αριθ. 1/94 ΤΗΣ  ΜΕΙΚΤΗΣ ΕΠΙΤΡΟΠΗΣ ΕΟΚ-ΕΖΕΣ «ΚΟΙΝΗ ΔΙΑΜΕΤΑΚΟΜΙΣΗ» της 8ης Δεκεμβρίου 1994 για την τροποποίηση του παραρτήματος ΙΙ της Σύμβασης της 20ής Μαΐου 1994  σχετικά με το καθεστώς κοινής διαμετακόμισης (94/947/ΕΚ) Η ΜΕΙΚΤΗ ΕΠΙΤΡΟΠΗ, Έχοντας υπόψη: τη σύμβαση της 20ής Μαΐου 1987 σχετικά με το καθεστώς κοινής διαμετακόμισης (1), και, κυρίως το  άρθρο 15 παράγραφος 3 στοιχείο α), Εκτιμώντας: ότι το παράρτημα ΙΙ της σύμβασης περιλαμβάνει μεταξύ άλλων, διατάξεις σχετικές με τη μεταφορά σε  εμπορευματοκιβώτια με την προσκόμιση δελτίου παράδοσης TR 7 ότι απαιτείται, για τις ανάγκες του τελωνειακού ελέγχου, η ευθυγράμμιση των διατάξεων που αφορούν  τη φορτωτική CIM με τις διατάξεις που αφορούν το δελτίο παράδοσης TR προβλέποντας τη θεώρηση από το  τελωνείο του αντιτύπου αριθ. 1 του δελτίου παράδοσης TR 7 ότι, ως εκ τούτου, είναι σκόπιμο να  τροποποιηθεί το παράρτημα ΙΙ της σύμβασης, ΑΠΟΦΑΣΙΖΕΙ: Άρθρο 1 Το παράρτημα ΙΙ τροποποιείται ως εξής: Α. Το κείμενο των παραγράφων 2, 3, 6 και 7 του άρθρου 93 αντικαθίσταται από το ακόλουθο κείμενο: «2. Εφόσον τα εμπορεύματα κυκλοφορούν από ένα σημείο της Κοινότητας σε άλλο, μέσω εδάφους μιας ή  περισσοτέρων χωρών ΕΖΕΣ, το τελωνείο αναχώρησης θέτει, κατά τρόπο εμφανή στη θέση που προορίζεται  για το τελωνείο των αντιτύπων αριθ. 1, 2, 3Α και 3Β του δελτίου παράδοσης TR: - το σύμβολο "Τ 1" αν τα εμπορεύματα κυκλοφορούν στο πλαίσιο της διαδικασίας Τ1, - το σύμβολο "Τ 2", "Τ 2ES" ή "Τ 2PT", κατά περίπτωση, σύμφωνα με τις κοινοτικές διατάξεις είναι  υποχρεωτικό να τεθεί ένα από τα εν λόγω σύμβολα. Το σύμβολο "Τ 2" ή "Τ 2ES" ή "Τ 2PT" επικυρώνεται με την επίθεση της σφραγίδας του τελωνείου  αναχώρησης. 3. Εφόσον τα εμπορεύματα κυκλοφορούν με προέλευση την Κοινότητα και προορισμό μια χώρα ΕΖΕΣ, το  τελωνείο αναχώρησης θέτει, κατά τρόπο εμφανή, στη θέση που προορίζεται για το τελωνείο των  αντιτύπων αριθ. 1, 2, 3Α και 3Β του δελτίου παράδοσης TR. - το σύμβολο "Τ 1", αν τα εμπορεύματα κυκλοφορούν στο πλαίσιο της διαδικασίας Τ1, - το σύμβολο "Τ 2ES" ή "Τ 2PT", κατά περίπτωση, αν τα εμπορεύματα κυκλοφορούν στο πλαίσιο της  διαδικασίας "Τ 2ES" ή "Τ 2PT". Το σύμβολο "Τ 2ES" ή "Τ 2PT" επικυρώνεται με την επίθεση της σφραγίδας του τελωνείου αναχώρησης. 6. Όταν κάποιο δελτίο παράδοσης TR αφορά ταυτόχρονα εμπορευματοκιβώτια τα οποία περιέχουν  εμπορεύματα που κυκλοφορούν στο πλαίσιο της διαδικασίας Τ1 και εμπορευματοκιβώτια τα οποία  περιέχουν εμπορεύματα που κυκλοφορούν στο πλαίσιο της διαδικασίας Τ2, το τελωνείο αναχώρησης θέτει  στη θέση που προορίζεται για το τελωνείο των αντιτύπων αριθ. 1, 2, 3Α και 3Β του δελτίου παράδοσης  TR τα στοιχεία αναφοράς για κάθε εμπορευματοκιβώτιο χωριστά ανάλογα με το είδος των εμπορευμάτων  που αυτά περιέχουν και θέτει αντίστοιχα το σύμβολο "Τ 1" και το σύμβολο "Τ 2", ή "Τ 2ES" ή "Τ 2PT"  απέναντι από τα στοιχεία αναφοράς του ή των αντίστοιχων εμπορευματοκιβωτίων. 7. Όταν, στην περίπτωση που αναφέρεται στην παράγραφο 3, χρησιμοποιούνται οι καταστάσεις των  μεγάλων εμπορευματοκιβωτίων, πρέπει να καταρτίζονται διαφορετικές καταστάσεις για κάθε κατηγορία  εμπορευματοκιβωτίων και τα στοιχεία αναφοράς αυτών να περιλαμβάνουν τη μνεία, στη θέση που  προορίζεται για το τελωνείο των αντιτύπων αριθ. 1, 2, 3Α και 3Β του δελτίου παράδοσης TR, του ή των  αυξόντων αριθμών της ή των καταστάσεων των μεγάλων εμπορευματοκιβωτίων. Το σύμβολο "Τ 1" και το  σύμβολο "Τ 2ES" ή "Τ 2PT" τίθεται απέναντι από τον ή τους αύξοντες αριθμούς της ή των καταστάσεων  ανάλογα με την κατηγορία εμπορευματοκιβωτίων στην οποία αυτή ή αυτές αναφέρονται.» Β. Το κείμενο της παραγράφου 1 του άρθρου 117 αντικαθίσταται από το ακόλουθο κείμενο: «1. Όταν η απαλλαγή από την υποχρέωση προσκόμισης στο τελωνείο αναχώρησης της δήλωσης Τ 1 ή Τ 2  εφαρμόζεται σε εμπορεύματα που πρόκειται να αποσταλούν με την κάλυψη φορτωτικής CIM ή δελτίου  παράδοσης TR, σύμφωνα με τις διατάξεις που προβλέπονται στα άρθρα 72 έως 101, οι αρμόδιες αρχές  καθορίζουν τα αναγκαία μέτρα για να εξασφαλίζεται ότι τα αντίτυπα αριθ. 1, 2 και 3 της φορτωτικής  CIM, ή τα αντίτυπα αριθ. 1, 2, 3Α και 3Β του δελτίου παράδοσης TR είναι εφοδιασμένα, ανάλογα με την  περίπτωση, με το σύμβολο "Τ 1" ή "Τ 2".» Άρθρο 2 Η παρούσα οδηγία αρχίζει να ισχύει την 1η Ιανουαρίου 1995. Βρυξέλλες, 8 Δεκεμβρίου 1994. Για τη Μεικτή Επιτροπή Ο Πρόεδρος Peter WILMOTT (1) ΕΕ αριθ. L 226 της 13. 8. 1987, σ. 2.